Title: Creació d'usuaris, grups i unitats organitzatives
Course: CFGM-SMX-M4-SOX > Section: UF1: Sistemes operatius propietaris en xarxa

Feu la següent pràctica documentant tot el procés.

1.- Crear un nou grup de domini local anomenat “Alumnes” definit com a grup de seguretat.

2.- Crear un nou grup de domini local anomenat “Professors” definit com a grup de seguretat.

3.- Una unitat organitzativa permet agrupar objectes de l'Active Directory en contenidors que no afecten al funcionament de l'equip. Crea una unitat organitzativa "Centre", mou els grups “Alumnes” i “Professors” i la màquina client amb Windows a dintre d'aquesta unitat.

4.- Crea una carpeta "usuaris". Dintre ha d'haver dues carpetes: "professors" i "alumnes". Els professors han de tenir permisos de control total a la carpeta "professors" i els alumnes a la carpeta "alumnes", mentre que la resta d'usuaris no han de poder accedir.

5.- Comparteix la carpeta "usuaris" que has creat amb administradors, professors i alumnes, de manera que professors pugui llegir i escriure a la carpeta professors, alumnes a la carpeta alumnes i els administradors a les dues carpetes.

6.- Crea dos usuaris que siguin membres del grup "Alumnes", un per tu i un per un company teu, i un usuari pel professor que sigui membre del grup "Professors". Els alumnes han de tenir com a carpeta de perfil \\nom_del_servidor\usuaris\alumnes\%username% i el professor \\nom_del_servidor\usuaris\professors\%username%. Amés cal que la unitat Z: es connecti a la seva carpeta de perfil. El que aconseguim amb això és un perfil mòbil.

7.- Fes les proves des de la màquina de Windows client per comprovar que els usuaris poden obrir sessió i es creen correctament les seves carpetes de perfil. En quin moment es traspassen les carpetes del perfil al servidor?

8.- Publica com a recurs compartit dintre de la unitat organitzativa "Centre" la carpeta usuaris que has compartit anteriorment.

Grading form:

grups usuaris AD

Grups d'usuaris

- No ha creat els grups d'usuari
- Ha creat els grups d'usuari però no dels tipus o àmbit que tocava
- Ha creat els grups d'usuari del tipus i àmbit que tocava
Usuaris

- No ha creat usuaris
- No ha creat tots els usuaris com es demanava
- Ha creat els usuaris però no ha configurat el perfil mòbil o no li ha funcionat
- Ha creat els usuaris i ha configurat correctament el perfil mòbil
Carpeta compartida

- No ha creat la carpeta compartida
- Ha creat la carpeta compartida però els permisos d'accés no són correctes
- Ha creat la carpeta compartida amb els permisos correctes, però no l'ha publicat com a recurs compartit
- Ha creat la carpeta compartida amb els permisos correctes i l'ha publicat com a recurs compartit